
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 879 


2 Ιουλίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση του Οργανισμού Εσωτερικής Υπηρεσίας του 
Ν.Π. «ΔΗΜΟΤΙΚΟΙ ΠΑΙΔΙΚΟΙ ΣΤΑΘΜΟΙ ΔΗΜΟΥ ΕΛ¬ 


ΛΗΝΙΚΟΥ». 1 

Τροποποίηση της συστατικής πράξης του Κέντρου 
Ανοιχτής Προστασίας Ηλικιωμένων Δήμου Φιλιπ- 

πιάδας (ΚΑΠΗ) Ν. Πρέβεζας. 2 

Τροποποίηση της συστατικής πράξης του Πνευματι¬ 
κού Κέντρου Δήμου Φιλιππιάδας Ν. Πρέβεζας. 3 

Συμμετοχή και αποχώρηση Ο.Τ.Α. από τον Ενιαίο Σύν¬ 
δεσμο Διαχείρισης Απορριμμάτων Κρήτης. 4 

Σύσταση Νομικού Προσώπου Δημοσίου Δικαίου, στο 
Δήμο Ροδίων με την επωνυμία «Προσχολικά Κέ¬ 
ντρα Δήμου Ροδίων». 5 


ΑΠΟΦΑΣΕΙ Σ 

Αριθ. 26124 (1) 

Έγκριση του Οργανισμού Εσωτερικής Υπηρεσίας του 
Νομικού Προσώπου «ΔΗΜΟΤΙΚΟΙ ΠΑΙΔΙΚΟΙ ΣΤΑΘΜΟΙ 
ΔΗΜΟΥ ΕΛΛΗΝΙΚΟΥ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν με τις όμοιες του άρθρου 8 παρ. 5 του Ν. 
2307/95 

2. Τις διατάξεις του άρθρου 8 του Ν. 2503/97. 

3. Την 47/2003 απόφαση του Δημοτικού Συμβουλίου 
του Δήμου Ελληνικού με την οποία εκφράζει την σύμφω¬ 
νη γνώμη του για την 19/2003 απόφαση του Διοικητικού 
Συμβουλίου του Ν.Π.Δ.Δ. «Δημοτικοί Παιδικοί Σταθμοί 
Δήμου Ελληνικού». 

4. Τη σύμφωνη γνωμοδότηση του Α' Υπηρεσιακού Συμ¬ 
βουλίου που διατυπώθηκε στο 9/2003 πρακτικό του, απο¬ 
φασίζουμε: 

Εγκρίνουμε την 19/2003 απόφαση του Διοικητικού Συμ¬ 
βουλίου του Νομικού Προσώπου «Δημοτικοί Παιδικοί 
Σταθμοί Δήμου Ελληνικού» περί ψηφίσεως του Οργανι¬ 
σμού Εσωτερικής Υπηρεσίας αυτού ως εξής: 


Άρθρο 1 

Η υπηρεσία του Νομικού Προσώπου υπό την επωνυμία 
«Δημοτικοί Παιδικοί Σταθμοί Δήμου Ελληνικού» συγκρο¬ 
τείται σε Δ/ΝΣΗ ΠΑΙΔΙΚΩΝ ΣΤΑΘΜΩΝ με τα παρακάτω 
τμήματα, γραφεία και υπηρεσίες. 

Άρθρο 2 

Η ανωτέρω οργανική μονάδα διαρθρώνεται στα ακό¬ 
λουθα τμήματα. 

Α. ΤΜΗΜΑ ΔΙΟΙΚΗΤΙΚΟ - ΟΙΚΟΝΟΜΙΚΟ 
α) Γραφείο προσωπικού 
β) Γ ραφείο Διοικητικού Συμβουλίου 
γ) Γ ραφείο Πρωτοκόλλου Διεκπεραίωσης - Αρχείου 
δ) Γραφείο Λογιστηρίου, προμηθειών, περιουσίας και 
διαχείρισης υλικού. 

Τα ανωτέρω γραφεία είναι λειτουργικά και όχι ανεξάρ¬ 
τητες οργανικές μονάδες. 

Β. ΠΕΝΤΕ (5) ΑΝΕΞΑΡΤΗΤΑ ΓΡΑΦΕΙΑ ΠΑΙΔΙΚΩΝ ΣΤΑΘ¬ 
ΜΩΝ σύμφωνα με τα κτίρια στέγασης με τις κατωτέρω 
υπηρεσίες. 

α) Υπηρεσία παιδαγωγικού προσωπικού, 
β) Υπηρεσία μαγείρων - καθαριότητος. 

Διευκρινίζεται ότι οι ανωτέρω υπηρεσίες είναι λειτουρ¬ 
γικές και όχι ανεξάρτητες οργανικές μονάδες. 

Άρθρο 3 

Η οργανική σύνθεση, η διαβάθμιση κατά κατηγορίες 
κλάδους και βαθμούς έχει ως εξής: 

Α. ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΠΕΙ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 
Μία (1) θέση με βαθμό Δ'- Α' 

2. ΚΛΑΔΟΣ ΠΕ16 ΝΗΠΙΑΓΩΓΩΝ 
Μία (1) θέση με βαθμό Δ'- Α' 

3. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
Έντεκα (11) θέσεις με βαθμό Δ'- Α' 

Σε αυτές τις θέσεις εντάσονται έξι (6) των πρώην Κ.Π.Σ. 
οι οποίοι με την ΔΥ1 α/7723 διαπιστωτική πράξη του Υφυπ. 
Εσωτερικών-Δημόσιας Διοίκησης και Αποκέντρωσης και 
του Υπουργού Υγείας και Πρόνοιας (ΦΕΚ 90/30.4.2001) 
μετατάχθηκαν στους Δημοτικούς Παιδικούς Σταθμούς σε 
προσωποπαγείς θέσεις. 

4. ΚΛΑΔΟΣ ΤΕ17 ΔΙΟΙΚΗΤΙΚΟΣ - ΛΟΓΙΣΤΙΚΟΣ 
Μία (1) θέση με βαθμό Δ'- Α' 

5. ΚΛΑΔΟΣ ΔΕΙ ΔΙΟΙΚΗΤΙΚΟΥ 
Τρεις (3) θέσεις με βαθμό Δ'- Α' 

Σε αυτές τις θέσεις εντάσονται δύο (2) των πρώην 
Κ. Π .Σ. οι οποίοι με την ΔΥ1 α/7723 διαπιστωτική πράξη του 
Υφυπ.Εσωτερικών-Δημόσιας Διοίκησης και Αποκέντρω¬ 
σης και του Υπουργού Υγείας και Πρόνοιας (ΦΕΚ 
90/30.4.2001) μετατάχθηκαν στους Δημοτικούς Παιδι¬ 
κούς Σταθμούς σε προσωποπαγείς θέσεις. 

6. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ-ΠΑΙΔΟΚΟ- 
ΜΩΝ 

Δώδεκα (12) θέσεις με βαθμό Δ'-Α' 

7. ΚΛΑΔΟΣ ΔΕ29 ΟΔΗΓΩΝ 
Μία (1) θέση με βαθμό Δ'- Α' 

8. ΚΛΑΔΟΣ ΔΕ32 ΜΑΓΕΙΡΩΝ 
Τέσσερις (4) θέσεις με βαθμό Δ'- Α' 

9. ΚΛΑΔΟΣ ΥΕ1 ΚΛΗΤΗΡΩΝ-ΘΥΡΩΡΩΝ-ΓΕΝΙΚΩΝ ΚΑ¬ 
ΘΗΚΟΝΤΩΝ 

Μία (1) θέση με βαθμό Ε'-Β' 

10. ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗ¬ 
ΘΟΣ ΜΑΓΕΙΡΟΥ) 

Έξι (6) θέσεις με βαθμό Ε'- Β' 

Σε αυτές τις θέσεις εντάσονται τρεις (3) των πρώην 
Κ.Π.Σ. οι οποίοι με την 1/2001 διαπιστωτική πράξη του 
Προέδρου του Ν.Π. που εκδόθηκε και δημοσιεύτηκε σύμ¬ 
φωνα με τις διατάξεις του άρθρου 12 στο ΦΕΚ 
228/5.10.2001 μετατάχθηκαν στους Δημοτικούς Παιδι¬ 
κούς Σταθμούς σε προσωποπαγείς θέσεις κλάδου ΥΕ14 
Μαγειρισσών. 

11. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΟΣ 
Δέκα (10) θέσεις με βαθμό Ε'- Β' 

Σε αυτές τις θέσεις εντάσονται: 
α) Τέσσερις (4) τωνπρώην Κ.Π.Σ. οι οποίοι με την 1/2001 
διαπιστωτική πράξη του Προέδρου του Ν.Π. που εκδόθη¬ 
κε και δημοσιεύτηκε σύμφωνα με τις διατάξεις του άρ¬ 
θρου 12 στο ΦΕΚ 228/5.10.2001, μετατάχθηκαν στους 
Δημοτικούς Παιδικούς Σταθμούς σε προσωποπαγείς θέ¬ 
σεις. 

β) Μία (1) θέση που μετατάχθηκε από τους Δημοτικούς 
Παιδικούς Σταθμούς του Δήμου Αθηναίων 
(ΦΕΚ179/9.8.2002). 

Το προσωπικό των πρώην Κ.Π.Σ. που εντάσεται στους 
ανωτέρω κλάδους, εξακολουθεί να διέπεται από το ασφα¬ 
λιστικό καθεστώς κύριας, επικουρικής ασφάλισης και 
πρόνοιας που είχε πριν την έναρξη ισχύος του άρθρου 12 
του Ν.2880/2001 ΦΕΚΑ'9/2001. 

Β. ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

α) ΜΟΝΙΜΟ ΠΡΟΣΩΠΙΚΟ 

Ι.Τ.Ε. ΝΗΠΙΑΓΩΓΩΝ (προσωρινός) 

Μία (1) θέση με βαθμό Δ'- Α' 

Η θέση αυτή κενούμενη καταργείται. 
β) ΠΡΟΣΩΠΙΚΟ ΜΕ ΣΥΜΒΑΣΗ ΙΔΙΩΤΙΚΟΥ ΔΙΚΑΙΟΥ ΑΟ¬ 
ΡΙΣΤΟΥ ΧΡΟΝΟΥ 

Μία (1) θέση κατηγορίας ΥΕ Βοηθητικών εργασιών. 

Η θέση αυτή κενούμενη καταργείται. 

Γ. ΕΠΟΧΙΑΚΟ ΠΡΟΣΩΠΙΚΟ 

Οκτώ (8) θέσεις διαφόρων ειδικοτήτων ο αριθμός των 
προσλαμβανομένων και η ειδικότητα αυτών κατ’ έτος κα¬ 
θορίζεται με απόφαση του Δ.Σ. 

Άρθρο 4 

ΟΙ ΠΡΟΪΣΤΑΜΕΝΟΙ ΤΩΝ ΟΡΓΑΝΙΚΩΝ ΜΟΝΑΔΩΝ ΤΟΥ 
ΝΟΜΙΚΟΥ ΠΡΟΣΩΠΟΥ 

Ορίζονται κατά οργανική μονάδα από τους κλάδους: 


Α) 1.0 Διευθυντής παιδικών σταθμών ορίζεται από τους 
κλάδους ΠΕΙ6 Νηπιαγωγών, ΤΕ Νηπιαγωγών (προσωρι¬ 
νός) , ΤΕ9 Βρεφονηπιοκομίας και εν ελλείψει από τον κλά¬ 
δο ΔΕΙ με βαθμό Άκαι εν ελλείψει με βαθμό Β'. 

1. Ο Προϊστάμενος του τμήματος Διοικητικού και Οικο¬ 
νομικού ορίζεται από τους κλάδους ΠΕΙ Διοικητικού-Οι- 
κονομικού ή ΤΕ17 Διοικητικού -Λογιστικού ή ΔΕΙ Διοικη¬ 
τικού με βαθμό Α' και εν ελλείψει με βαθμό Β'. 

3. Ο Προϊστάμενος γραφείων παιδικών σταθμών ορίζε¬ 
ται από τους κλάδους ΠΕΙ6 Νηπιαγωγών, ΤΕ Νηπιαγω¬ 
γών (προσωρινός), ΤΕ9 Βρεφονηπιοκομίας ή ΔΕ8 με βαθ¬ 
μό Α'και εν ελλείψει με βαθμό Β'. 

Άρθο 5 

ΟΙ ΑΡΜΟΔΙΟΤΗΤΕΣ ΚΑΙ ΤΑ ΑΝΤΙΚΕΙΜΕΝΑ ΚΑΘΕ ΥΠΗ¬ 
ΡΕΣΙΑΚΗΣ ΜΟΝΑΔΑΣ 

που αναφέρονται στον οργανισμό αυτό καθορίζονται 
ως εξής: 

Α. Δ/ΝΤΗΣ ΠΑΙΔΙΚΩΝ ΣΤΑΘΜΩΝ 

Στην αρμοδιότητά του ανήκουν 

1. Η εποπτεία και ο έλεγχος των τμημάτων και γραφεί¬ 
ων που συγκροτούν την Διεύθυνση. 

2. Ο Συντονισμός, η κατεύθυνση και η παροχή των απα¬ 
ραίτητων οδηγιών ανά τμήματα και γραφεία για την άσκη¬ 
ση των αρμοδιοτήτων σύμφωνα με τις διατάξεις του πα¬ 
ρόντος οργανισμού και σχετικών Νόμων και διαταγμά¬ 
των. 

3. Η συγκέντρωση, η παρακολούθηση και κοινοποίηση 
στα αρμόδια τμήματα των διαταγμάτων των Διοικητικών 
αποφάσεων που κοινοποιούνται στο Νομικό πρόσωπο. 

4. Η τήρηση του εμπιστευτικού πρωτοκόλλου εφ’ όσον 
δεντο τηρεί ο Πρόεδρος. 

5. Η παραλαβή της εισερχόμενης αλληλογραφίας, ο χα¬ 
ρακτηρισμός της για την κατανομή της σύμφωνα με το πε¬ 
ριεχόμενό της. 

6. Η άσκηση γενικής Διοικητικής Εποπτείας στο προσω¬ 
πικό του Νομικού Προσώπου με οποιαδήποτε σχέση ερ¬ 
γασίας και εισήγηση στον Πρόεδρο του Νομικού Προσώ¬ 
που κάθε θέματος που αφορά την εν γένει κατάστασή 
του. 

7. Ο έλεγχος και η θεώρηση όλων των καταστάσεων 
πληρωμής του προσωπικού του Νομικού Προσώπου, των 
Χρηματικών Ενταλμάτων και λοιπών παραστατικών πριν 
υπογραφούν από τον Πρόεδρο του Νομικού Προσώπου. 

8. Η παροχή οδηγιών για την σύνταξη του προϋπολογι¬ 
σμού του Νομικού Προσώπου, η Εποπτεία κατάρτισής 
του καθώς και η επιμέλεια για την σωστή εκτέλεσή του και 
η υπόδειξη όταν παρίσταται ανάγκη των απαραίτητων 
ενεργειών για την εξασφάλιση των εσόδων ή την συγκρά¬ 
τηση δαπανών χωρίς να εμποδίζεται ο σκοπός του Νομι¬ 
κού Προσώπου. 

9. Η υπογραφή κάθε βεβαιωτικού σημειώματος για τα 
έσοδα του Νομικού Προσώπου. 

10. Η μεταβίβαση κάθε Νομικού θέματος στη Νομική 
Υπηρεσία του Δήμου καθώς και τεχνικών θεμάτων στην 
Δ/νση τεχνικών υπηρεσιών του Δήμου. 

11. Συνεργασία με το τμήμα υγείας και πρόνοιας του 
Δήμου για θέματα υγείας των τροφίμων των παιδικών 
σταθμών και κοινωνικά προβλήματα αυτών και των οικο¬ 
γενειών τους. 

Β) ΠΡΟΪΣΤΑΜΕΝΟΙ 

α) ΤΜΗΜΑΤΟΣ ΔΙΟΙΚΗΤΙΚΟΥ ΟΙΚΟΝΟΜΙΚΟΥ 

β) ΓΡΑΦΕΙΩΝ ΠΑΙΔΙΚΩΝ ΣΤΑΘΜΩΝ-ΥΠΗΡΕΣΙΩΝ 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


12259 


Στην αρμοδιότητά τους ανήκουν: 

1. Η εποπτεία και ο έλεγχος των γραφείων που συγκρο¬ 
τούν την οργανική τους μονάδα. 

2.0 συντονισμός, η καθοδήγηση και η παροχή των απα¬ 
ραίτητων οδηγιών στα γραφεία τις υπηρεσίες της οργα¬ 
νικής τους μονάδος για την άσκηση των αρμοδιοτήτων 
τους. 

3. Ο έλεγχος, η θεώρηση όλων των εγγράφων των υφι¬ 
σταμένων τους και η συνυπευθυνότητά τους για τη νομι¬ 
μότητα και πληρότητα αυτών πριν τη διαβίβασή τους στο 
διευθυντή για τελική υπογραφή. 

4. Η μέριμνα και η ευθύνη για τη σύννομη, ορθή και τα¬ 
χεία διεκπεραίωση των υποθέσεων των αρμοδιοτήτων 
τους. 

5. Η εισήγηση για τη λήψη μέτρων για την εύρυθμη και 
ομαλή λειτουργία του τμήματος των γραφείων τους. 

6. Η υποχρέωση να ενημερώνουν το γραφείο προσωπι¬ 
κού για τις ημερήσιες απουσίες ή απουσίες του προσωπι¬ 
κού της οργανικής τους μονάδας. 

Γ. ΤΜΗΜΑ ΔΙΟΙΚΗΤΙΚΟ - ΟΙΚΟΝΟΜΙΚΟ 

α) Γ ραφείο προσωπικού 

Στην αρμοδιότητά του ανήκουν: 

1. Η εφαρμογή της ισχύουσας κάθε φοράς νομοθεσίας 
σχετικά με την υπηρεσιακή κατάσταση του πάσης (ρύσε¬ 
ως προσωπικού του Νομικού Προσώπου. 

2. Η τήρηση των μητρώων των ατομικών υπηρεσιακών 
φακέλων και ευρετηρίων του προσωπικού του Νομικού 
Προσώπου με οποιαδήποτε σχέση εργασίας των συντα¬ 
ξιούχων καθώς και των δελτίων παρουσίας τους και η 
φροντίδα για τη συνεχή παρακολούθηση και ενημέρωσή 
τους. 

3. Η σύνταξη κατά νόμο των πινάκων αρχαιότητας των 
υπαλλήλωντου Νομικού Προσώπου. 

4. Η σύνταξη παραστατικών στοιχείων πληρωμής του 
υπηρετούντος προσωπικού και η κοινοποίηση των μετα¬ 
βολών εγκαίρως στο αρμόδιο γραφείο. 

5. Η διεξαγωγή όλων εκείνων των διαδικασιών που είναι 
απαραίτητες για την πρόσληψη προσωπικού, τις προα¬ 
γωγές, απολύσεις, παραιτήσεις, αποσπάσεις, μετατά¬ 
ξεις, (συντάξεις), χορήγηση αδειών, πειθαρχικές υποθέ¬ 
σεις και η κοινοποίησή τους στο τμήμα λογιστικού. 

6. Η έκδοση πιστοποιητικών υπηρεσιακών μεταβολών 
για κάθε χρήση. 

7. Η έκδοση εγκυκλίων Προέδρου του Νομικού Προσώ¬ 
που που ρυθμίζουν τα εσωτερικά λειτουργικά προβλήμα¬ 
τα των Υπηρεσιών. 

8. Η παρακολούθηση του πειθαρχικού δικαίου που κάθε 
φορά ισχύει για το προσωπικό του Νομικού Προσώπου 
και η ενημέρωση σχετικά του Προέδρου του Νομικού 
Προσώπου. 

9. Η σύνταξη του σχεδίου πρότασης Οργανισμού Εσω¬ 
τερικής Υπηρεσίας του Νομικού Προσώπου προκειμένου 
να τεθεί υπόψη του Σωματείου των Εργαζομένων για να 
εκφράσει τη γνώμη του πριν διαβιβαστεί στο Διοικητικό 
Συμβούλιο για έγκριση. 

10. Η παραλαβή από τους προϊστάμενους των γραφεί¬ 
ων την ημερήσιων δελτίων προσέλευσης του προσωπι¬ 
κού του Νομικού Προσώπου για την συνεχή παρακολού¬ 
θηση και ενημέρωσή τους. 

β) Γ ραφείο Διοικητικού Συμβουλίου 

Στην αρμοδιότητά του ανήκουν: 

1. Η Συνεργασία με τον Πρόεδρο του Νομικού Προσώ¬ 
που για την κατάρτιση των θεμάτων της ημερήσιας διά¬ 


ταξης του Διοικητικού Συμβουλίου και η επιμέλειά του με 
ευθύνη του για την κοινοποίηση αυτών κατά τις κείμενες 
διατάξεις των συνεδριάσεων στους Συμβούλους του Δι¬ 
οικητικού Συμβουλίου. 

2. Η επιμέλεια για την προετοιμασία των αποφάσεων 
των πιο πάνω οργάνων. 

3. Η τήρηση των πρακτικών συνεδριάσεωντου Διοικητι¬ 
κού Συμβουλίου. 

4. Η υποβολή αντιγράφων των αποφάσεων του Διοικη¬ 
τικού Συμβουλίου στην αρμόδια Διοικητική αρχή ή το Δη¬ 
μοτικό Συμβούλιο αναλόγωςτου θέματος για έγκριση. 

5. Η διαβίβαση στις αρμόδιες υπηρεσίες του Νομικού 
Προσώπου ή του Δήμου, αποφάσεων σχετικών με το αντι¬ 
κείμενο της αρμοδιότητάς τους. 

6. Τήρηση Ευρετηρίου αποφάσεων του Διοικητικού 
Συμβουλίου και εγκριτικών ή μη αποφάσεων της Διοικητι¬ 
κής αρχής. 

γ) Γ ραφείο Πρωτοκόλλου-Διεκπεραίωσης-Αρχείου 

Στην αρμοδιότητά του ανήκουν: 

1. Η παραλαβή και η αυθημερόν πρωτοκόλληση ευρε- 
τηρίαση και συσχέτιση των κάθε φύσεως εισερχόμενων 
εγγράφων. 

2. Η έγκαιρη διανομή στις διευθύνσεις τα τμήματα και 
τα γραφεία των εγγράφων προς ενέργεια και η τήρηση 
των πρωτότυπων στο αρχείο. 

3. Η παραλαβή και η ταξινόμηση των προοριζομένων για 
αρχειοθέτηση εγγράφων. 

4. Η διεκπεραίωση κάθε εισερχόμενου ή εξερχόμενου 
εγγράφου και η τήρηση των σχετικών βιβλίων παράδο¬ 
σης. 

5. Η τήρηση του γενικού αρχείου του Νομικού Προσώ¬ 
που και η εισήγηση για την καταστροφή του θεωρούμε¬ 
νου σαν άχρηστου όταν απαιτείται. 

6. Η τήρηση του αρχείου όλωντωνδιευθύνσεωντου Νο¬ 
μικού Προσώπου καθώς και του αρχείου της εφημερίδας 
της Κυβέρνησης. 

7. Η μέριμνα για την τοιχοκόλληση και κοινοποίηση των 
διακηρύξεων των δημοπρασιών, των εγγράφων και πι¬ 
στοποιητικών διαφόρων αρχών. 

δ) Γ ραφείο Λογιστηρίου Προμηθειών περιουσίας και 
Διαχείρισης υλικού. 

Στην αρμοδιότητά του ανήκουν: 

1. Η ευθύνη κάθε εισφοράς και εσόδου του Νομικού 
Προσώπου. 

2. Η έκδοση των βεβαιωτικών σημειωμάτων των οίκοθεν 
εισπράξεων των υπόχρεων όταν αυτό απαιτείται. 

3. Η επιμέλεια της εκκαθάρισης και εντολής πληρωμής 
κάθε δαπάνης του Νομικού Προσώπου. 

4. Ο έλεγχος των προβλεπόμενων από το Νόμο δικαιο- 
λογητικών κάθε δαπάνης. 

5.0 έλεγχος της διαπίστωσης της ύπαρξης σχετικής πί¬ 
στωσης για την πληρωμή της δαπάνης. 

6. Η αναγνώριση των πιστωτών του Νομικού Προσώπου 
με την προσυπογραφή των πράξεων εκκαθάρισης και 
αναγνώρισης και έκδοσης των οικείων χρηματικών ενταλ¬ 
μάτων μέσα στις πιστώσεις του προϋπολογισμού. 

7. Η καταχώρηση των ενταλμάτων στα οικεία βιβλία και 
η αποστολή τους στο ταμείο για εξόφληση. 

8. Η τήρηση των από του Νόμου βιβλίων. 

9. Η σύνταξη μισθοδοτικών καταστάσεων όλου του 
προσωπικού του Νομικού Προσώπου, η μέριμνα για την 
τακτική και έγκαιρη πληρωμή των πάσης φύσεως αποδο¬ 
χών όλων των μισθωτών του Νομικού Προσώπου και η 

εκτέλεση κάθε εργασίας που έχει σχέση με την ασφάλισή 
τους. 

10. Η επιμέλεια για την παρακράτηση και απόδοση των 
προστίμων που επιβάλλονται στο προσωπικό καθώς και η 
συνεργασία τους με το γραφείο προσωπικού για κάθε θέ¬ 
μα που αφορά τους εργαζόμενους. 

11. Η διενέργεια κάθε πράξης σχετικής με την προμή¬ 
θεια όλων των ειδών για τις ανάγκες του Νομικού Προσώ¬ 
που και την λειτουργία των παιδικών Σταθμών με την άμε¬ 
ση επίβλεψη του προϊσταμένου του τμήματος και του Δι- 
ευθυντού. 

12. Η επιμέλεια της έγκαιρης και κανονικής παραλαβής 
από την αρμοδία επιτροπή κάθε προμήθειας και η ευθύνη 
παράδοσης αυτών στην αποθήκη των παιδικών σταθμών 
ανάλογα με τις ανάγκες τους, δυνάμει αποδεικτικών πα¬ 
ραλαβής των υπεύθυνων, για την διαφύλαξη αυτών. 

13. Η σύνταξη σχεδίων προϋπολογισμού-απολογισμού 
προκειμένου να τεθεί υπ’ όψη των προϊσταμένων του τμή¬ 
ματος και της Διεύθυνσης πριν διαβιβαστεί στο Διοικητι¬ 
κό Συμβούλιο. 

14. Η εκτέλεση κάθε εργασίας που αφορά θέματα προ¬ 
ϋπολογισμού και η πορεία παρακολούθησής του και σύ¬ 
νταξη σχετικής εισήγησης για αναμόρφωσή του όπου και 
όταν παρίσταται ανάγκη. 

15. Η επιμέλεια της σύνταξης αιτιολογημένης έκθεσης 
επί του απολογισμού εσόδων και εξόδων του Νομικού 
Προσώπου. 

16. Η συγκέντρωση κάθε κινητής και ακίνητης περιου¬ 
σίας του Νομικού Προσώπου καθώς και η περιφρούρηση 
των δικαιωμάτων κυριότητας νομής και κατοχής από το 
Νομικό Πρόσωπο της ακίνητης περιουσίας με τη συνερ¬ 
γασία της Νομικής Υπηρεσίας του Δήμου. 

17. Η τήρηση αρχείου των κληροδοτημάτων και δωρε¬ 
ών του Νομικού Προσώπου. 

Δ) ΓΡΑΦΕΙΑ ΠΑΙΔΙΚΩΝ ΣΤΑΘΜΩΝ 

α) Υπηρεσία παιδαγωγικού προσωπικού. 

Στην αρμοδιότητα των υπαλλήλων ανήκουν: 

1. Η σωστή ψυχοσωματική υγεία και ψυχοκινητική εξέ¬ 
λιξη και εκπαιδευτικό πρόγραμμα που ορίζεται πριν από 
την 1η Σεπτεμβρίου κάθε έτους από την διευθύντρια και 
την ολομέλεια του εκπαιδευτικού προσωπικού και εγκρί- 
νεται από το Διοικητικό Συμβούλιο. 

2. Η εισήγηση στο Διευθυντή ή Προϊστάμενο του γρα¬ 
φείου τους για τον έγκαιρο εφοδιασμό των αιθουσών με 
τα απαραίτητα-απαιτούμενα είδη και την ευθύνη για την 
είσοδο κάθε ατόμου σε αυτές. 

3. Η συμμετοχή στο σχεδίασμά του προσχολικού προ¬ 
γράμματος και η φροντίδα για απασχόληση των παιδιών 
σύμφωνα με το ημερήσιο πρόγραμμα. 

4. Η ευθύνη για τα εποπτικά μέσα διδασκαλίας, το εκ¬ 
παιδευτικό υλικό και γενικά κάθε υλικό που τους έχει δια¬ 
τεθεί. 

5. Η παρακολούθηση στη διανομή του φαγητού στα παι¬ 
διά και η φροντίδα τους κατά την ώρα του φαγητού. 

6. Η φροντίδα για την ανάπτυξη των παιδιών. 

7. Η διατήρηση της επαφής με τους γονείς και την ενη¬ 
μέρωσή τους για την συμπεριφορά και την ψυχοσωματι¬ 
κή υγεία των παιδιών τους. 

8. Η τήρηση μητρώου νηπίων και παίδων. 

9. Η φροντίδα για την καθημερινή παρουσία των παι¬ 
διών του παιδικού σταθμού και την ενημέρωση του τμη- 
ματάρχη για την ενημέρωση των καρτών των παιδιών. 

β) Υπηρεσία Μαγείρων-Καθαριότητος 


Στην αρμοδιότητα των υπαλλήλων ανήκουν: 

1. Η φροντίδα για την παραλαβή από το γραφείο προ¬ 
μηθειών και διαχείρισης της αναγκαίας ποσότητας τρο¬ 
φίμων και των υπογραφών των σχετικών εγγράφων εισα¬ 
γωγής και εξαγωγής. 

2. Ευθύνονται για την επιμελημένη και έγκαιρη παρα¬ 
σκευή του φαγητού σύμφωνα με το ισχύον ποσοτολόγιο 
και διαιτολόγιο. 

3. Φροντίζουν για την έγκαιρη τακτοποίηση των προμη- 
θευμένωντροφίμων και ειδών καθαριότητας στον κατάλ¬ 
ληλο χώρο αποθήκευσης αυτών και μεριμνούν για την 
διατήρηση τάξης και της καθαριότηταςτου χώρου αυτού. 

4. Φροντίζουν για την προετοιμασία του φαγητού, το 
σερβίρισμα του προγεύματος και γεύματος των παιδιών. 

5. Φροντίζουν για το πλύσιμο των πιάτων και ποτηριών 
καθώς και των άλλων μαγειρικών σκευών και την τακτο¬ 
ποίησή τους. 

6. Ευθύνονται για τα μαγειρικά σκεύη και λοιπά είδη 
εστιάσεως που παραλαμβάνουν καθώς και για την καλή 
συντήρηση και καθαριότητα αυτών καθώς και του χώρου 
του μαγειριού. 

7. Ευθύνονται για την καθαριότητα εσωτερικών και αυ- 
λειών χώρων των παιδικών σταθμών. 

8. Ευθύνονται για την παραλαβή του ιματισμού των παι¬ 
δικών σταθμών, την καλή συντήρηση και την φύλαξη αυ¬ 
τών στον κατάλληλο χώρο. 

9. Φροντίζουν για την τακτοποίηση των κρεβατιών και 
την συχνή αλλαγή των σεντονιών. 

Άρθρο 6 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 7 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά Κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφιστάμενων και μελλοντικών ανα¬ 
γκών των Υπηρεσιών του Ν.Π.Δ.Δ.. 

Η κατανομή του προσωπικού στις Διευθύνσεις-Τμήμα- 
τα-Γραφεία γίνεται πάντοτε με απόφαση του Προέδρου 
του Δ.Σ. του Ν.Π.Δ.Δ., ανάλογα με τις ανάγκες των υπη¬ 
ρεσιών, τα προσόντα των υπαλλήλων, την πείρα και τις 
γνώσεις αυτών σε ειδικά αντικείμενα, κατά την κατανομή 
θα εξετάζονται και τυχόν ειδικές ανάγκες των υπαλλήλων 
(μητέρες ανηλίκων τέκνων, έγκυες γυναίκες, τόπος δια¬ 
μονής κ.λ.π.). 

Προϊστάμενοι Διευθύνσεων -Τμημάτων και Γραφείων 
ορίζονται πάντοτε με απόφαση Προέδρου του Δ.Σ. οι κρι- 
νόμενοι από το αρμόδιο Υπηρεσιακό Συμβούλιο υπάλλη¬ 
λοι αναπληρούμενοι σε περίπτωση απουσίας τους ή κω¬ 
λύματος από τον κατά βαθμό αρχαιότερο υπάλληλο της 
αυτής υπηρεσίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίας του 

Ν.Π.Δ.Δ.. 

ΑΚΡΟΤΕΛΕΥΤΑΙΟ ΑΡΘΡΟ 
ΚΑΛΥΨΗ ΔΑΠΑΝΗΣ 

Στον Προϋπολογισμό του οικονομικού έτους υπάρχουν 
εγκεκριμένες πιστώσεις στους αντίστοιχους Κ.Α. για την 
κάλυψη της μισθοδοσίας του υπηρετούντος προσωπι¬ 
κού, και μέρους των προβλεπόμενων θέσεων (Κ.Α. 111 
Αποδοχαίτακτικών υπαλλήλων 393.000,00 ευρώ). 

Η μελλοντική επιβάρυνση του προϋπολογισμού του 
Ν.Π. από την απόφαση αυτή δεν μπορεί να υπολογισθεί. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 13 Ιουνίου 2003 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 809 (2) 

Τροποποίηση της συστατικής πράξης του Κέντρου Ανοι¬ 
χτής Προστασίας Ηλικιωμένων Δήμου Φιλιππιάδας 

(ΚΑΠΗ) Ν. Πρέβεζας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 12, παρ. 1,2, 3 και 4 του Ν. 
1188/81 «περί καταστάσεως προσωπικού των Οργανι¬ 
σμών Τοπικής Αυτ/σης». 

2. Τις διατάξεις του άρθρου 26, παρ. 4, του Ν. 1832/89 
«περί τροποποίησης και συμπλήρωσης της Νομοθεσίας 
για την Τοπική Αυτ/ση, την Αποκέντρωση και άλλες διατά¬ 
ξεις». 

3. Τις διατάξεις του άρθρου 26, παρ. 6, του Ν. 2130/93 
«περίτροποποίησης και συμπλήρωσης διατάξεωντης πε¬ 
ριφερειακής διοίκησης, του κώδικα της Ελληνικής Ιθαγέ¬ 
νειας, του Δημοτικού και Κοινοτικού κώδικα, των διατάξε¬ 
ων για τις προσόδους των Οργανισμών Τοπικής Αυτ/σης 
και άλλες διατάξεις». 

4. Τις διατάξεις του άρθρου 8, παρ. 5, του Ν. 2307/95 
«περί προσαρμογής της Νομοθεσίας αρμοδιότητας 
Υπουργείου Εσωτερικών, στις διατάξεις για τη Νομαρ¬ 
χιακή Αυτοδιοίκηση και άλλες διατάξεις». 

5. Τις διατάξειςτου άρθρου 1 -7, του Ν. 2503/97 «περι'Δι- 
οίκηση, στελέχωση της Περιφέρειας, ρύθμιση θεμάτων 
για την τοπική Αυτ/ση και άλλες διατάξεις». 

6. Την 53/1999 απόφαση του Δημοτικού Συμβουλίου Φι- 
λιππιάδας, με την οποία συστήθηκε στο Δήμο, ίδιο Νομι¬ 
κό Πρόσωπο, με την επωνυμία, «Κέντρο Ανοιχτής Προ¬ 
στασίας Ηλικιωμένων Δήμου Φιλιππιάδας» και δημοσιεύ¬ 
τηκε στο 2130/8.12.1999 ΦΕΚ,τ. Β'. 

7. Την 23/2003 απόφαση του Δημοτικού Συμβουλίου Φι- 
λιππιάδας, «περίτροποποιήσεωςτης συστατικής πράξης 
του Κέντρου Ανοιχτής Προστασίας Ηλικιωμένων Δήμου 
Φιλιππιάδας (ΚΑΠΗ)». 

8. Την 2100/30.7.98 απόφαση του Γενικού Γραμματέα 
Περιφέρειας Ηπείρου, «περίτοποθέτησης Πρ/νων Οργα¬ 
νικών μονάδων-τμημάτων, των Δ/νσεων Περιφέρειας 
Ηπείρου». 

9. Την 20921/19.9.2001 (ΦΕΚ 1271/τ.Β'/2001) απόφαση 
του Γενικού Γραμματέα Περιφέρειας Ηπείρου, «περί με¬ 
ταβίβασης αρμοδιοτήτων και παροχή εξουσιοδότησης 
υπογραφής αποφάσεων, εγγράφων κλπ., με εντολή Γ ενι¬ 
κού Γ ραμματέα Περιφέρειας, στο Γ ενικό Δ/ντή, στο Δ/ντή 


και στους Πρ/νους των τμημάτων της Δ/νσης Τοπικής 
Αυτ/σης και Δ/σης των Νομών, εκτός της έδρας της Περι¬ 
φέρειας», αποφασίζουμε: 

Επικυρώνουμε την 23/2003 απόφαση του Δημοτικού 
Συμβουλίου Φιλιππιάδας «περί τροποποίησης της συστα¬ 
τικής πράξης του Κέντρου Ανοιχτής Προστασίας Ηλικιω¬ 
μένων Δήμου Φιλιππιάδας (ΚΑΠΗ)» και συγκεκριμένα των 
δύο (2) άρθρων 3,4, ως εξής: 

Άρθρο 4 

Το Νομικό Πρόσωπο, διοικείται από εννεαμελές Διοικη¬ 
τικό Συμβούλιο, που αποτελείται από τους: 

α. Δήμαρχο ή Αντιδήμαρχο ή Δημοτικό Σύμβουλο, που 
ορίζει ο Δήμαρχος, ως Πρόεδρο. 

β. Δύο (2) Δημοτικούς Συμβούλους, που ορίζονται με 
απόφαση του Δημοτικού Συμβουλίου. Ένας (1) Δημοτι¬ 
κός Σύμβουλος υποχρεωτικά από την Αντιπολίτευση. 

γ. Τρία (3) αιρετά μέλη του ΚΑΠΗ, που εκλέγονται ανά¬ 
μεσα στα μέλη τους, από αυτά. 

δ. Δύο (2) δημότες που προτείνει ο Δήμαρχος, ανάμεσα 
από πρόσωπα τα οποία ασχολούνται με ανθρωπιστικά 
επαγγέλματα και ορίζονται με απόφαση του Δημοτικού 
Συμβουλίου. 

ε. Ένα (1) αιρετόεκπρόσωποτωνεργαζομένωντου ΚΑΠΗ. 

Άρθρο 3 

Προσθήκη στο άρθρο 3, της παραγράφου στ. 

Ίδρυση παραρτημάτωντου ΚΑΠΗ Φιλιππιάδας, σταΔη- 
μοτικά Διαμερίσματα. Κατά τα λοιπά ισχύει, όπως έχει, η 
συστατική πράξη του Κέντρου Ανοιχτής Προστασίας Ηλι¬ 
κιωμένων, Δήμου Φιλιππιάδας (ΚΑΠΗ). 

Από τις διατάξεις αυτής της απόφασης δενπροκαλείται 
δαπάνη εις βάρος του Κρατικού Προϋπολογισμού ούτε 
εις βάρος του οικείου Ο.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 10 Ιουνίου 2003 

Με εντολή Γ ενικού Γ ραμματέα Περιφέρειας 
Η Αναπληρ. Διευθύντρια 
Μ. ΠΙΠΙΛΙΔΟΥ 

-♦- 

Αριθ. 588 (3) 

Τροποποίηση της συστατικής πράξης του Πνευματικού 
Κέντρου Δήμου Φιλιππιάδας Ν. Πρέβεζας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξειςτου άρθρου 12, παρ. 1,2, 3 και 4του Ν. 
1188/81 «περί καταστάσεως προσωπικού των Οργανι¬ 
σμών Τοπικής Αυτ/σης». 

2. Τις διατάξεις του άρθρου 26, παρ. 4, του Ν. 1832/89 
«περίτροποποίησης καισυμπλήρωσηςτης Νομοθεσίαςγια 
την Τοπική Αυτ/ση, την Αποκέντρωση και άλλες διατάξεις». 

3. Τις διατάξειςτου άρθρου 26, παρ. 6, του Ν. 2130/93 
«περίτροποποίησης και συμπλήρωσης διατάξεωντης πε¬ 
ριφερειακής διοίκησης, του κώδικα της Ελληνικής Ιθαγέ¬ 
νειας, του Δημοτικού και Κοινοτικού κώδικα, των διατάξε¬ 
ων για τις προσόδους των Οργανισμών Τοπικής Αυτ/σης 
και άλλες διατάξεις». 

4. Τις διατάξεις του άρθρου 8, παρ. 5, του Ν. 2307/95 
«περί προσαρμογής της Νομοθεσίας αρμοδιότητας 

Υπουργείου Εσωτερικών, στις διατάξεις για τη Νομαρ¬ 
χιακή Αυτοδιοίκηση και άλλες διατάξεις». 

5. Τις διατάξεις του άρθρου 1 -7, του Ν. 2503/97 «περι'Δι- 
οίκηση, στελέχωση της Περιφέρειας, ρύθμιση θεμάτων 
για την τοπική Αυτ/ση και άλλες διατάξεις». 

6. Την 43/1987 απόφαση του Δημοτικού Συμβουλίου Φι- 
λιππιάδας, με την οποία συστήθηκε στο Δήμο, ίδιο Νομι¬ 
κό Πρόσωπο, με την επωνυμία, «Πνευματικό Κέντρο Δή¬ 
μου Φιλιππιάδας» και δημοσιεύτηκε στο ΦΕΚ 444/ 
21.4.1987/τ. Β'. 

7. Την 9/2003 απόφαση του Δημοτικού Συμβουλίου Φι- 
λιππιάδας, «περί τροποποιήσεως της συστατικής πράξης 
του Πνευματικού Κέντρου Δήμου Φιλιππιάδας». 

8. Την 2100/30.7.98 απόφαση του Γενικού Γραμματέα 
Περιφέρειας Ηπείρου, «περίτοποθέτησης Πρ/νων Οργα¬ 
νικών μονάδων-τμημάτων, των Δ/νσεων Περιφέρειας 
Ηπείρου». 

9. Την 20921 /19.9.2001 (ΦΕΚ 1271 /τ. Β'/2001) απόφαση του 
Γενικού Γραμματέα Περιφέρειας Ηπείρου, «περί μεταβίβα¬ 
σης αρμοδιοτήτων και παροχή εξουσιοδότησης υπογραφής 
αποφάσεων, εγγράφων κλπ., με εντολή Γενικού Γραμματέα 
Περιφέρειας, στο Γενικό Δ/ντή, στο Δ/ντή και στους Πρ/νους 
τωντμημάτωντηςΔ/νσηςΤοπικήςΑυτ/σηςκαιΔ/σηςτων Νο¬ 
μών, εκτός της έδρας της Περιφέρειας», αποφασίζουμε: 

Επικυρώνουμε την 9/2003 απόφαση του Δημοτικού 
Συμβουλίου Φιλιππιάδας «περί τροποποίησης της συστα¬ 
τικής πράξης του Πνευματικού Κέντρου Δήμου Φιλιππιά- 
δας « και συγκεκριμένα του άρθρου 5, ως εξής: 

Άρθρο 5 

Το Νομικό Πρόσωπο, θα διοικείται από εννεαμελές Δι¬ 
οικητικό Συμβούλιο, που 9α αποτελείται από τους: 

α. Δήμαρχο ή Αντιδήμαρχο ή Δημοτικό Σύμβουλο, που 
ορίζει ο Δήμαρχος, ως Πρόεδρο. 

β. Τρεις (3) Δημοτικούς Συμβούλους, και 

γ. Πέντε (5) δημότες. 

Κατά τα λοιπά ισχύει, όπως έχει, η συστατική πράξη του 
Πνευματικού Κέντρου, Δήμου Φιλιππιάδας. 

Από τις διατάξεις αυτής της απόφασης δενπροκαλείται 
δαπάνη εις βάρος του Κρατικού Προϋπολογισμού ούτε 
εις βάρος του οικείου Ο.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 10 Ιουνίου 2003 

Με εντολή Γ ενικού Γ ραμματέα Περιφέρειας 
Η Αναπληρ. Διευθύντρια 
Μ. ΠΙΠΙΛΙΔΟΥ 
-Φ- 

Αριθ. 12192 (4) 

Συμμετοχή και αποχώρηση Ο.Τ.Α. από τον Ενιαίο Σύνδε¬ 
σμο Διαχείρισης Απορριμμάτων Κρήτης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 206 του Π.Δ. 410/95. 

2. Την 3363 / 17.2.2000 απόφασή μας για τη σύσταση 
Συνδέσμου Ο.Τ.Α, με την επωνυμία «Ενιαίος Σύνδεσμος 
Διαχείρισης Απορριμμάτων Κρήτης». 

3. Τις 52 /2003 και 33 /2003 αποφάσεις των Δημοτικών 
Συμβουλίων Γόρτυνας Νομού Ηρακλείου και Ανωγείων Ν. 
Ρεθύμνης αντίστοιχα για τη συμμετοχή των οικείων δή¬ 
μων στον παραπάνω Σύνδεσμο. 


4. Τις 111/2003 και 352/2002 αποφάσεις του Δημοτικού 
Συμβουλίου Χανιών για την αποχώρηση του οικείου Δή¬ 
μου από τον παραπάνω Σύνδεσμο. 

5. Τις 41/2003 και 27/2003 αποφάσεις της Εκτελεστικής 
Επιτροπής του ΕΣΔΑΚ οι οποίες λαμβάνονται στα πλαίσια 
των αρμοδιοτήτων που έχουν ανατεθεί σ’ αυτήν, με την 
2/12.2.2003 απόφαση του Διοικητικού Συμβουλίου του 
Συνδέσμου για την έγκριση των παραπάνω αποφάσεων, 
αποφασίζουμε: 

1. Εγκρίνουμε τη συμμετοχή των Δήμων Γόρτυνας Ν. 
Ηρακλείου και Ανωγείων Ν. Ρεθύμνου στον Ενιαίο Σύνδε¬ 
σμο Διαχείρισης Απορριμμάτων Κρήτης ως μελών αυτού. 

2. Εγκρίνουμε την αποχώρηση του Δήμου Χανιών από 
τον Ενιαίο Σύνδεσμο Διαχείρισης Απορριμμάτων Κρήτης. 

Με την παρούσα απόφαση προκαλείται δαπάνη σε βά¬ 
ρος του προϋπολογισμού των Δήμων Γ όρτυνας και Ανω¬ 
γείων που αναλογεί σε ποσοστό 0,23% επί των τακτικών 
εσόδων, εκάστου εξ αυτών, για το παρόν και τα επόμενα 
έτη λειτουργίας του Συνδέσμου η οποία είναι υποχρεωτι¬ 
κή σύμφωνα με τις διατάξεις του άρθρου 218 παρ. 1 του 
Π.Δ. 410/ 95. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 5 Ιουνίου 2003 

Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

-Φ- 

Αριθ. 4707 (5) 

Σύσταση Νομικού Προσώπου Δημοσίου Δικαίου, στο Δή¬ 
μο Ροδίων με την επωνυμία «Προσχολικά Κέντρα Δή¬ 
μου Ροδίων». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 12 του Ν. 2880/2001 «Πρό¬ 
γραμμα Πολιτεία για τη μεταρρύθμιση και τον εκσυγχρο¬ 
νισμό της Δημόσιας Διοίκησης και άλλες διατάξεις». 

2. Τις διατάξεις του άρθρου 8 παρ. 7, 8, 9, 10 του Ν. 
3106/2003 (ΦΕΚ Α'30/10.2.2003). 

3. Των άρθρων 26 και 203 του Π.Δ./τος 410/95 (Δ.Κ.Κ.). 

4. Του Ν. 2503/1997 «Διοίκηση, Οργάνωση, στελέχωση 
της Περιφέρειας, ρύθμιση θεμάτωνγιατηνΤοπική Αυτ/ση 
και άλλες διατάξεις», και 

5. Του άρθρου 27 του Ν. 2081/92 «Προσθήκη άρθρου 
29Α στο Ν. 1558/85» 

6. Την 177/2003 απόφαση του Δημοτικού Συμβουλίου 
του Δήμου Ροδίων, περί Προσαρμογής των συστατικών 
πράξεων των πρώην Κρατικών και Βρεφονηπιακών Σταθ¬ 
μών στις διατάξεις του άρθρου 203 του Π.Δ./τος 410/95» 
και Σύσταση Νομικού Προσώπου Δημοσίου Δικαίου με 
την επωνυμία: «Προσχολικά Κέντρα Δήμου Ροδίων». 

7. Την 4699/Β/29.8.97 (ΦΕΚ891/τ. Β'/9.10.97) απόφαση 
του Γ ενικού Γ ραμματέα Περιφέρειας Νοτίου Αιγαίου «Πε¬ 
ρί μεταβίβασης δικαιώματος υπογραφής στους Προϊστα¬ 
μένους Δ/νσεων και Τ μημάτωντης Γ ενικής Δ/νσηςτης Πε¬ 
ριφέρειας στο Νομό Δωδ/σου, αποφασίζουμε: 

Εγκρίνουμε τη συγχώνευση σε ένα Δημοτικό Νομικό 
Πρόσωπο Δημοσίου Δικαίου του Δήμου Ροδίων με την 
επωνυμία «ΠΡΟΣΧΟΛΙΚΑ ΚΕΝΤΡΑ ΔΗΜΟΥ ΡΟΔΙΩΝ» των 
δημοτικών νομικών προσώπων του Δήμου Ροδίων : 

• Του Δημοτικού Νομικού Προσώπου με την επωνυμία 
Α' ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ ΔΗΜΟΥ ΡΟΔΙΩΝ 

• Του Δημοτικού Νομικού Προσώπου με την επωνυμία 
Α' ΔΗΜΟΤΙΚΟΣ ΒΡΕΦΟΝΗΠΙΑΚΟΣ ΣΤΑΘΜΟΣ ΔΗΜΟΥ 
ΡΟΔΙΩΝ 

• Του Δημοτικού Νομικού Προσώπου με την επωνυμία 
Β' ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ ΔΗΜΟΥ ΡΟΔΙΩΝ 

• Του Δημοτικού Νομικού Προσώπου με την επωνυμία 
ΓΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ ΔΗΜΟΥ ΡΟΔΙΩΝ 

• Του Δημοτικού Νομικού Προσώπου με την επωνυμία 
Δ'ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ ΔΗΜΟΥ ΡΟΔΙΩΝ 

καθώς και του 

Β) Αποδέχεται την κατ’ άρθρο 8 παραγρ. 7 επομ. του Ν. 
3106/2003 και την κατ’ άρθρο 12 παραγρ. 1,2 και 5 του Ν. 
2880/2001 προσαρμογή και της συστατικής πράξης του 
Παιδικού Σταθμού του Ε.Ο.Κ.Φ. ΠΙΚΠΑ Ρόδου, σε δημοτι¬ 
κό νομικό πρόσωπο του Δήμου Ρόδου, μεεπωνυμία «πρώ¬ 
ην ΠΙΚΠΑ Ρόδου Παιδικός Σταθμός Δήμου Ροδίων», με 
σκοπό, διοίκηση, πόρους και περιουσία όπως ακριβώς 
έχουν οι συστατικές πράξεις προσαρμογής των λοιπών 
παιδικών σταθμών του Δήμου Ροδίων. 

Γ) Εγκρίνει τη συγχώνευση του ανωτέρω παιδικού 
σταθμού στη συστατική πράξη του συγχωνευόμενου ενι¬ 
αίου νομικού προσώπου των παιδικών και βρεφονηπια¬ 
κών σταθμών του Δήμου Ροδίων. 

Δ) Η προτεινόμενη συστατική πράξη του κατά συγχώ¬ 
νευση νομικού προσώπου έχει ως εξής: 

Άρθρο Ιο 

Κατά συγχώνευση των δημοτικών Νομικών Προσώπων 
δημοσίου δικαίου του Δήμου Ροδίων με το όνομα: 1) Α' 
Δημοτικός Παιδικός Σταθμός Δήμου Ροδίων (αποφ. 
13508/1995 Περιφ. Δ/ντη Δωδ/σου ΦΕΚ Β' 858/1995), 2) Α' 
Δημοτικός Βρεφονηπιακός Σταθμός Δήμου Ροδίων 
(αποφ. 13506/1995 Περιφ. Δ/ντη Δωδ/σου ΦΕΚ Β' 
858/1995), 3) Β' Δημοτικός Παιδικός Σταθμός Δήμου Ρο¬ 
δίων, (αποφ. 13505/1995 Περί. Δ/νση Δωδ/σου ΦΕΚ 
Β858/1995),4) Γ Δημοτικός Βρεφονηπιακός Σταθμός Δή¬ 
μου Ροδίων (αποφ. 13509/1995 Περιφ. Δ/ντη Δωδ/σου 
ΦΕΚ Β858/1995), 5) Δ' Δημοτικός Παιδικός Σταθμός Δή¬ 
μου Ροδίων (αποφ. 7551/1999 Περιφ. Δ/ντη Δωδ/σου ΦΕΚ 
Β722/1999), και 6) « πρώην ΠΙΚΠΑ Ρόδου Παιδικός Σταθ¬ 
μός Δήμου Ροδίων», που την αποδοχή και προσαρμογή 
του σε Νομικό Πρόσωπο του άρθρου 203 του Π.Δ. 
410/1995, αποφάσισε το Δημοτικό Συμβούλιο Ρόδου, συ- 
νιστάται στο Δήμο Ροδίωντου Νομού Δωδεκανήσου, ίδιο 
και ενιαίο νομικό Πρόσωπο δημοσίου δικαίου με το όνομα 
«Προσχολικά Κέντρα Δήμου Ροδίων» (άρθρα 26 και 203 
του Π.Δ. 410/1995 όπως σήμερα ισχύουν). 

Άρθρο 2ο 

Σκοπός του Νομικού Προσώπου που είναι βασικά χώ¬ 
ρος αγωγής και ασφαλούς διαμονής για παιδιά προσχο- 
λικής ηλικίας, είναι: 

• Να παρέχουν ενιαία προσχολική αγωγή σύμφωνα με 
τα πλέον σύγχρονα επιστημονικά δεδομένα. 

• Να βοηθούν τα παιδιά να αναπτυχθούν ολόπλευρα, 
σωματικά, νοητικά, συναισθηματικά και κοινωνικά. 

• Να εξαλείφουν κατά το δυνατό, τις διαφορές που τυ¬ 
χόν προκύπτουν από το πολιτιστικό, οικονομικό και μορ¬ 
φωτικό επίπεδο των γονέων τους. 

• Να εξυπηρετούν τους γονείς και παράλληλα να τους 
ευαισθητοποιούν πάνω σε θέματα σύγχρονης παιδαγωγι¬ 
κής και ψυχολογίας. 


• Να βοηθούντα παιδιά προσχολικής ηλικίας στην ομα¬ 
λή μετάβασή τους από το οικογενειακό στο σχολικό περι¬ 
βάλλον. 

• Να παρέχουν ημερήσια διατροφή και φροντίδα στα 
παιδιά που φιλοξενούν τηρώντας τους κανόνες υγιεινής 
και ασφάλειας. 

• Η λειτουργία παιδικών και βρεφονηπιακών σταθμών 
στην περιφέρεια του Δήμου Ροδίων, με την παροχή υπη¬ 
ρεσιών διαπαιδαγώγησης διατροφής και ψυχαγωγίας 
προνηπίων και βρεφών, και γενικά η παροχή υπηρεσιών 
φροντίδας προς αυτά λόγω απασχόλησης των εργαζομέ¬ 
νων γονέων τους, ή λόγω άλλων κοινωνικών αιτιών. 

• Η προώθηση προγραμμάτων στήριξης παιδιών προ- 
νηπιακής και βρεφικής ηλικίας και των οικογενειών τους, 
μέσα από τη λειτουργία και τις δραστηριότητες των παι¬ 
δικών και βρεφονηπιακών σταθμών. 

• Η προώθηση της επικοινωνίας και της συνεργασίας 
με φορείς και υπηρεσίες που ασκούν ίδιο ή παρεμφερές 
κοινωνικό έργο, στα πλαίσια των παραπάνω σκοπών και 
επιδιώξεων (ανάληψη κοινών προγραμμάτων, προγραμ¬ 
ματικές συμβάσεις κ.λ.π.). 

Άρθρο 3ο 

Το Νομικό Πρόσωπο επιδιώκει την εξυπηρέτηση του 
σκοπού του με τα εξής μέσα: 

α) Με την ίδρυση και λειτουργία εγκαταστάσεων και 
υπηρεσιών παιδικών και βρεφονηπιακών σταθμών που θα 
στελεχωθούν και θα λειτουργούν ορθολογικά σε κάθε 
επίπεδο. 

β) Με την κατάρτιση και εκτέλεση εκπαιδευτικών και 
κοινωνικών προγραμμάτων. 

γ) Με τη συνεργασία με κρατικούς και ιδιωτικούς φο¬ 
ρείς, άλλους παρεμφερείς οργανισμούς, άλλους ΟΤΑ κά¬ 
θε βαθμίδας, ευρωπαϊκούς και διεθνείς οργανισμούς, για 
τη μελέτη, χρηματοδότηση, εκτέλεση προγραμμάτων και 
προγραμματικών συμβάσεων στα παραπάνω πλαίσια. 

δ) Με την προμήθεια σύγχρονου εξοπλισμού και τη δη¬ 
μιουργία και ενίσχυση των απαιτουμένων υποδομών, 
ε) Με την επιμόρφωση και εκπαίδευση του προσωπικού, 
στ) Με τη σύσταση από το Διοικητικό Συμβούλιο επί μέ¬ 
ρους επιτροπών, συγκροτούμενων από εκπροσώπους 
φορέων και από πρόσωπα με ειδικές γνώσεις και εμπει¬ 
ρία, που θα επεξεργάζονται θέματα, θα εισηγούνται και 
θα γνωματεύουν προς το Διοικητικό Συμβούλιο. 

ζ) Με τη δημιουργία κάθε μορφής δραστηριότητας που 
στοχεύει στην προώθηση των σκοπών του νομικού προ¬ 
σώπου. 

Άρθρο 4ο 

Το Νομικό Πρόσωπο διοικείται από Διοικητικό Συμβού¬ 
λιο, που αποτελείται από επτά (7) μέλη, τα οποία μαζί με 
τους αναπληρωτές τους ορίζονται από το Δημοτικό Συμ¬ 
βούλιο και αποτελείται από: 

α) Το Δήμαρχο Ρόδου ή Αντιδήμαρχο ή Δημοτικό Σύμ¬ 
βουλο που ορίζεται από το Δήμαρχο. 

β) Δύο (2) Δημοτικούς Συμβούλους, από τους οποίους 
ο ένας της μειοψηφίας, που ορίζονται από το Δημοτικό 
Συμβούλιο. 

γ) Ένα εκπρόσωπο των γονέων των φιλοξενούμενων 
παιδιών, που υποδεικνύεται με τον αναπληρωτή του από 
το Σύλλογο Γονέων και Κηδεμόνων, ή από το συντονιστι¬ 
κό όργανο τους μέχρι συγχωνεύσεως όλων των Συλλό¬ 
γων. 

δ) Ένα (1) εκπρόσωπο των εργαζομένων στο νομικό 
πρόσωπο που θα υποδεικνύεται με τον αναπληρωτή του 
από ειδική συνέλευση των εργαζομένων, στην οποία 
παίρνει μέρος το σύνολο των εργαζομένων στο νομικό 
πρόσωπο. 

ε) Δύο (2) δημότες ή κατοίκους του Δήμου Ροδίων, που 
έχουν ανάλογη επαγγελματική ή κοινωνική δράση ή ειδι¬ 
κές γνώσεις, σύμφωνα με το σκοπό του νομικού προσώ¬ 
που, από τους οποίους ο ένας είναι ο εκάστοτε Προϊστά¬ 
μενος της Δ/νσης Υπηρεσιώντου Δημοτικού Οργανισμού 
Προνοίαςτου Δήμου Ροδίων. 

Πρόεδρος του Διοικητικού Συμβουλίου είναι ο Δήμαρ¬ 
χος ή ο Αντιδήμαρχος ή Δημοτικός Σύμβουλος που ορί¬ 
ζεται απ’ αυτόν. 

Το Διοικητικό Συμβούλιο εκλέγει από τα αιρετά μέλη 
του τον Αντιπρόεδρο. 

Η θητεία των μελών του Διοικητικού Συμβουλίου, είναι 
διετής και λήγει πάντοτε με την εγκατάσταση του νέου Δ.Σ. 

Το Νομικό Πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο του Διοικητικού 
Συμβουλίου και όταν αυτός απουσιάζει ή κωλύεται από 
τον Αντιπρόεδρο. 

Άρθρο 5ο 

Για κάθε Υπηρεσία (εγκατάσταση) επί μέρους παιδικού 
ή βρεφονηπιακού Σταθμού ορίζεται από το Διοικ. Συμ¬ 
βούλιο Επιτροπή Εποπτείας, η οποία θα αποτελείται από 
5 μέλη. Πρόεδρος της Επιτροπής είναι ο Πρόεδρος του 
Διοικητικού Συμβουλίου ή άλλο μέλος αιρετό ή μη, του Δι¬ 
οικητικού Συμβουλίου που ορίζεται από τον Πρόεδρο. 
Έργο της Επιτροπής είναι να συνδράμει συμβουλευτικά 
καιναεισηγείταιπροςτο Διοικ. Συμβούλιο κάθε θέμα που 
αφορά τη λειτουργία του συγκεκριμένου σταθμού όπως 
βελτίωση εγκαταστάσεων, επίπεδο υπηρεσιών, εκτέλεση 
προγραμμάτων και εκδηλώσεων κ.λ.π. 

Άρθρο 6ο 

Πόροι του Νομικού Προσώπου είναι: 

α) Προβλεπόμενες πιστώσεις του Υπουργείου Εσωτερι¬ 
κών, Δημόσιας Διοίκησης και Αποκέντρωσης, της Γ ενικής 
Γραμματείας Αθλητικού του Υπουργείου Πολιτισμού και 
της Περιφέρειας Νοτίου Αιγαίου, για την κάλυψη των δα¬ 
πανών λειτουργίας και συντήρησης δημοτικών αθλητικών 
χώρων, δαπανών μισθοδοσίας προσωπικού κ.λ.π. (άρθρο 
26παρ. 6του Π.Δ. 410/1995, όπως εκάστοτε ισχύει). 

β) Ετήσια επιχορήγηση του Δήμου Ρόδου 385.000 €, 
αναπροσαρμοζόμενη ετησίως. 


γ) Λοιπές επιχορηγήσεις και επιδοτήσεις από το Κρά¬ 
τος, την Ευρωπαϊκή Ένωση κρατικούς και διεθνείς οργα¬ 
νισμούς. 

δ) Κάθε είδους εισφορές, δωρεές, κληρονομιές, κλη¬ 
ροδοσίες. 

ε) Εισπράξεις από παρεχόμενες υπηρεσίες. 

στ) Πρόσοδοι από την περιουσία του καθώς και από την πε¬ 
ριουσία του Δήμου Ρόδου που η χρήση της θα εκχωρηθεί. 

Άρθρο 7ο 

Περιουσία του νομικού προσώπου είναι όλη η σημερινή 
κινητή και ακίνητη περιουσία των συγχωνευομένων νομι¬ 
κών προσώπων που εκχωρείται με το παρόν Νομικό Πρό¬ 
σωπο, καθώς και κάθε άλλη περιουσία που θα αποκτήσει 
με κάθε νόμιμο τρόπο. 

Άρθρο 8ο 

Οι διατάξεις του Κώδικα Δήμων και Κοινοτήτων που 
αφορούν τους δημοτικούς αθλητικούς χώρους και τα δη¬ 
μοτικά νομικά πρόσωπα (άρθρο 26 και 203 Π.Δ. 410/95, 
όπως εκάστοτε ισχύουν), εφαρμόζονται για τη διοίκηση 
και διαχείριση του νομικού προσώπου, την λειτουργία του 
Διοικητικού Συμβουλίου και την εποπτεία, τους πόρους 
και γενικά για την οικονομική και διοικητική λειτουργία 
του νομικού προσώπου. 

Άρθρο 9ο 

Ο Κανονισμός Λειτουργίας και η διάρθρωση των υπη- 
ρεσιώντωννομικώνπροσώπων (Ο.Ε.Υ), θαπροβλεφθούν 
από αντίστοιχες πράξεις που νομότυπα θα εγκριθούν και 
θα ισχύσουν. 

Άρθρο 10ο 

Έδρα του Νομικού Προσώπου είναι ο Δήμος Ροδίων. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Ρόδου 
ύψους 385.000 € για το τρέχον έτος 2003 και για καθένα 
από τα επόμενα οικονομικά έτη. 

Για την ανωτέρω δαπάνη έχει εγγράφει πίστωση στον 
προϋπολογισμό του Δήμου Ρόδου ύψους 385.000 € με 
στοιχεία Κ.Α. 212/9.12. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 17 Ιουνίου 2003 

Με εντολή Γ ενικού Γ ραμματέα Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




